Diari Oficial de la Generalitat Valenciana


Sumari del DOGV 8692, del 05-12-2019 (2019/11226)

RESOLUCIÓ de 28 de novembre de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11566


Data del document
:   28-11-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 28 de novembre de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. [2019/11753]  
  
Antecedents de fet  
  
I. Per mitjà de la Resolució de 27 de setembre de 2019 (DOGV 8654, 30.09.2019), de la Vicepresidència i Conselleria d'Igualtat i Polítiques Inclusives, s'obri un nou termini de la convocatòria dels acords d'acció concertada en matèria de serveis socials en el sector d'infància i adolescència per a l'any 2019 i 2020, regulada en la Resolució de 28 de desembre de 2018, que té com a objecte específic concertar, d'acord amb les disponibilitats pressupostàries existents, 26 places de llar d'emancipació, una llar d'acolliment de 8 places d'infantil de necessitats especials a la província de València, una residència de 24 places de projecte migratori a la província de València i una residència de 12 places de projecte migratori a la província de València.  
  
II. Les sol·licituds corresponents als expedients esmentats en l'annex I d'aquesta resolució compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, i també l'article 5 de l'annex I de la resolució de convocatòria, per a optar i accedir al règim d'acció concertada. Instruïts els expedients i esmenades les sol·licituds, en data 26 de novembre de 2019 es va constituir la comissió d'avaluació, prevista en les bases reguladores, per a examinar i valorar les sol·licituds presentades i elaborar la proposta de resolució en la qual es va determinar el nombre de centres i serveis a concertar amb cada entitat d'iniciativa social conforme al barem establit en l'article 10 (Criteris de valoració d'entitats i serveis) de l'annex I de la resolució de convocatòria.  
  
III. Una vegada formalitzats els actes d'instrucció corresponents, la comissió d'avaluació prevista en les bases reguladores per a examinar i valorar les sol·licituds presentades, designada per la Resolució de 20 de novembre de 2019, eleva la proposta de resolució següent, conforme amb el barem establit en l'article 10 de l'annex I de la Resolució de 28 de desembre de 2018.  
IV. La comissió d'avaluació, d'acord amb les necessitats socials que cal atendre, determina que el termini de vigència d'aquest concert s'iniciarà el 15 de desembre de 2019.  
V. Existeix crèdit adequat i suficient per a l'adopció d'aquest acord, a càrrec del programa pressupostari 313.30, Infància i adolescència, capítol IV, codi S5234000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2019, per un import de 601.358,74 euros, i per a l'any 2020, de 3.699.418,20 euros.  
  
  
Fonaments de dret  
  
Primer. En l'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, s'estableix l'acció concertada com a forma de provisió de les prestacions del sistema públic de serveis socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control de la qual siguen de la seua competència, ajustant-se al procediment i als requisits que preveu aquesta llei i la normativa sectorial que hi siga aplicable.  
Segon. El Decreto 181/2017, de 17 de novembre (DOGV 8197, 23.12.2017), del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials.  
Tercer. La Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, convoca els acords d'acció concertada en matèria de serveis socials en el sector d'infància i adolescència per als anys 2019 i 2020. En l'annex I, article 32.2.b, s'estableix que durant el termini de vigència de la convocatòria, si existeix crèdit suficient i adequat per a això i les necessitats del servei ho justifiquen, es podrà obrir un nou termini de presentació per a atendre necessitats sobrevingudes.  
Quart. La Resolució de 27 de setembre de 2019, de la Vicepresidència i Conselleria d'Igualtat i Polítiques Inclusives, obri un nou termini de la convocatòria dels acords d'acció concertada, d'acord amb les disponibilitats pressupostàries existents, les necessitats d'atenció social, la població que actualment es troba atesa i l'exigència d'atendre necessitats sobrevingudes.  
Cinqué. La Resolució de 28 de desembre de 2018, annex I, article 13, estableix que la persona titular de la Direcció General d'Infància i Adolescència té la competència per delegació, per a resoldre sobre la concessió o denegació de concerts socials.  
Sisé. La justificació de la prestació del servei i el pagament del cost del concert social es realitzaran en els termes establits en els articles 21 i 22 de l'annex I de la Resolució de 28 de desembre de 2018, respectivament.  
Seté. La Resolució de 27 de setembre de 2019 estableix, en l'apartat primer, els serveis per a concertar i s'hi determinen 26 places de llar d'emancipació, una llar d'acolliment de 8 places d'infantil de necessitats especials a la província de València, una residència de 24 places de projecte migratori a la província de València i una residència de 12 places de projecte migratori a la província de València.  
  
I per tot això, d'acord amb el que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada i el concert de serveis i places de centres d'atenció social en el sector d'infància i adolescència, que consten en l'annex I d'aquesta resolució, amb la identificació de l'entitat titular, el CIF, la tipologia de programa o recurs, el nombre de places concertades i l'import de l'anualitat 2019 i 2020.  
  
Segon  
a) L'aprovació de la concessió del concert social, per un import total de 162.888,56 euros, s'efectua a càrrec del crèdit consignat en el programa pressupostari 313.30, Infància i adolescència, capítol IV, aplicació pressupostària S5234 (Gestió de polítiques d'infància i adolescència).  
  
b) L'aprovació de la concessió de concerts socials per a l'any 2020, per un import total de 3.699.418,20 euros, s'efectua a càrrec del crèdit consignat en el programa pressupostari 313.30, Infància i adolescència, capítol IV, aplicació pressupostària S5234 (Gestió de polítiques d'infància i adolescència).  
  
Tercer  
La concertació del servei i places aprovats per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la Resolució de 28 de desembre de 2018.  
A aquest efecte, es requereix les entitats que figuren en l'annex I d'aquesta resolució perquè aporten en un termini de deu dies la documentació següent:  
a) La fitxa d'alta de domiciliació bancària, segons el model establit, en format electrònic i signada digitalment. No serà necessari si ja es troba en la Direcció General d'Infància i Adolescència, i en aquest cas serà suficient indicar les dades bancàries.  
b) L'últim rebut de l'impost d'activitats econòmiques corresponent al centre o servei o document que acredite la seua exempció.  
c) L'últim rebut de pagament de prima d'assegurança que cobrisca la responsabilitat civil, i també les contingències derivades per invalidesa i defunció en cas d'accident de les persones usuàries.  
Així mateix, si no s'hi ha subscrit amb anterioritat, l'autorització a la Conselleria perquè aquesta obtinga de manera directa, a través de certificats telemàtics, l'acreditació del compliment d'obligacions tributàries i de Seguretat Social.  
  
Quart  
El concert social que se subscriga tindrà una durada que s'iniciara el 15 de desembre de 2019 i finalitzarà el dia 31 de desembre de 2020, sense perjudici de la possible pròrroga.  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser notificada, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament un recurs de reposició, previ al recurs contenciós administratiu, davant de l'òrgan que va dictar l'acte, en el termini d'un mes a comptar des de l'endemà de ser notificada, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 28 de novembre de 2019. La vicepresidenta del Consell i consellera d'Igualtat i Polítiques Inclusives, p. d., la directora general d'Infància i Adolescència: Rosa Josefa Molero Mañes.